'เอสซีบี'ล้มดีลขาย ประกันชีวิตแสนล.
แบงก์ไทยพาณิชย์เจรจาราคาแสนล้านเอฟดับบลิวดีไม่จบ ยกเลิกขายบริษัทลูกประกันชีวิต
7 ก.ค. 2560

แบงก์ไทยพาณิชย์เจรจาราคาแสนล้านเอฟดับบลิวดีไม่จบ ยกเลิกขายบริษัทลูกประกันชีวิตสำนักข่าวรอยเตอร์สรายงานอ้างแหล่งข่าวที่เกี่ยวข้องว่า ธนาคารไทยพาณิชย์(เอสซีบี)ได้ระงับการขายบริษัทไทยพาณิชย์ประกันชีวิต ซึ่งเป็นบริษัทในเครือมูลค่า 3,000 ล้านดอลลาร์สหรัฐ หรือประมาณ 1 แสนล้านบาท ให้กับกลุ่มเอฟดับบลิวดีจากฮ่องกง เนื่องจากไม่สามารถบรรลุข้อตกลงเรื่องมูลค่าการซื้อขายระหว่างกันได้รอยเตอร์สยังระบุอีกว่า ในปัจจุบันยังไม่แน่ชัดว่าธนาคารไทยพาณิชย์จะหาผู้เข้าซื้อรายใหม่หรือไม่ โดยทั้งไทยพาณิชย์และเอฟดับบลิวดีต่างปฏิเสธที่จะให้สัมภาษณ์กับทางรอยเตอร์สนายอาทิตย์ นันทวิทยา กรรมการ ผู้จัดการใหญ่และประธานเจ้าหน้าที่บริหาร ธนาคารไทยพาณิชย์ ปฏิเสธที่จะตอบคำถามเกี่ยวกับกระแสข่าวที่ออกมา"ผมไม่อยากพูดให้ใครเป็นเหยื่อของการปั่นราคา ที่ผ่านมาก็เตือนแล้วว่าให้ระวัง" นายอาทิตย์ กล่าวนายอาทิตย์ กล่าวอีกว่า ในส่วนของพันธมิตรบริษัทไทยพาณิชย์ประกันชีวิตนั้น ในมุมมองของธนาคารไม่ใช่การเป็นพันธมิตรร่วมทุน ไม่ใช่การขายหุ้นของบริษัท แต่เป็นการมองหาโอกาสใหม่ๆ แหล่งข่าวจากธนาคารไทยพาณิชย์ เปิดเผยว่า การเสนอซื้อขายหุ้นบริษัท ไทยพาณิชย์ประกันชีวิต ถูกตอบปฏิเสธจากเอฟดับบลิวดี กรุ๊ป เนื่องจากราคาที่ธนาคารเสนอขายให้นั้นสูงเกินไป